# Ahkiolahden kanava

### Wikipedia

Ahkiolahden kanava on Maaningan kunnassa sijaitseva Merenkulkulaitoksen ylläpitämä erityisesti puutavaran uittoa silmällä pitäen rakennettu sulkukanava. Kanava yhdistää Maaninkajärven ja Onkiveden. Järvien vedenpintojen välinen korkeusero on 3,1-3,5 metriä.

Ahkiolahden vanha kanava rakennettiin 1866-1868 ja 1872-1874. Valmistuessaan se korvasi pienen Viannan venekanavan. Ahkiolahden vanha kanava on nykyään nähtävyytenä.

Ahkiolahden ensimmäinen kanava oli yksisulkuinen ja se avattiin liikenteelle toukokuussa 1874, jolloin suora höyrylaivaliikenne Kuopiosta Iisalmeen mahdollistui. Ahkiolahden kanava uusittiin jo vuosina 1884-1885 kaksisulkuiseksi. Vuonna 1916 kanava palautettiin jälleen yksisulkuiseksi. Koko 1,6 kilometrin matkalta kanava kivettiin 1930-luvulla.

Nykyisin käytössä oleva kanava rakennettiin vuosina 1981-1983 osittain samaa reittiä pitkin. Sen ensisijainen tarkoitus on puutavaran uitto. Sulku on betoninen ja se on varustettu pystyakselisin sektoriportein sekä sähkötoimisin käyttölaittein. Sulun kokonaispituus on 240, hyötypituus 165 ja -leveys 16 metriä. Sallitut aluksen mitat kanavassa ovat pituus 160,0, leveys 11,8, syväys 2,4 ja korkeus 12,0 metriä.

## [muokkaa] Aiheesta muualla

- Kanavan virallinen kotisivu
- Kanavaharrastaja (valokuvia)

| Tämä meriä, järviä, jokia tai muita vesialueita käsittelevä artikkeli on tynkä. Voit auttaa Wikipediaa laajentamalla artikkelia.

| Tämä Etelä- tai Pohjois-Savoon liittyvä artikkeli on tynkä. Voit auttaa Wikipediaa laajentamalla artikkelia.

Vuoksen vesistön kanavat

- Saimaan kanava

- Heinäveden reitti: Karvion kanava – Kerman kanava – Pilpan kanava – Vihovuonteen kanava

- Iisalmen reitti: Ahkiolahden kanava – Nerkoon kanava

- Juojärven reitti: Taivallahden kanava – Varistaipaleen kanava

- Leppävirran reitti: Taipaleen kanava – Konnuksen kanava – Naapuskosken kanava

- Nilsiän reitti: Lastukosken kanava – Juankosken kanava – Karjalankosken kanava

- Pielisen reitti: Joensuun kanava – Kuurnan kanava – Kaltimon kanava

- Muita kanavia: Ketveleen kanava – Kuivataipaleen kanava – Saarikosken kanava

Haettu osoitteesta http://fi.wikipedia.org../../../a/h/k/Ahkiolahden_kanava.html

Luokat: Vesityngät | Savo-tyngät | Suomen kanavat | Vuoksen vesistö | Maaninka

##### Views

- Artikkeli
- Keskustelu
- Nykyinen versio

##### Etsi